title: Húsar
text: Nos sos primeros tiempos, l'equipu del húsar constaba d'un sable de caballería, una llanza y una armadura llixera. La so principal forma d'ataque consistía nuna carga compauta con llanza escontra tropes d'infantería. Sirvieron igualmente pa misiones de reconocencia y pa efectuar incursiones de suministru pal exércitu en marcha. Nel combate, la so función consistía en cutir al enemigu, apoderase de bateríes d'artillería o escorrer a les tropes en retirada.